b'\n_START_ARTICLE_\nTerminen leikkaus\n_START_PARAGRAPH_\nTerminen leikkaus on joukko materiaalien leikkaamiseen sovellettavia menetelmi\xc3\xa4, joissa leikkaaminen tapahtuu l\xc3\xa4mm\xc3\xb6n tai palamisen avulla. Yleisimpi\xc3\xa4 menetelmi\xc3\xa4 ovat poltto-, plasma- ja laserleikkaus._NEWLINE_Termisi\xc3\xa4 menetelmi\xc3\xa4 k\xc3\xa4ytet\xc3\xa4\xc3\xa4n paljon metallilevyjen leikkaamiseen. 3D-leikkaus laitteilla ja k\xc3\xa4sinleikkaamalla voidaan leikata my\xc3\xb6s monimutkaisempia muotoja. Eniten termist\xc3\xa4 leikkausta k\xc3\xa4ytet\xc3\xa4\xc3\xa4n metallien leikkaamiseen, mutta esimerkiksi laserleikkauksella voidaan leikata l\xc3\xa4hes kaikkia tunnettuja materiaaleja.'